London-derby med masser af mål - SpilXpressen
20-04-2011 - 20:45
To lettere sårede mandskaber mødes, når Tottenham tager imod deres ærkerivaler Arsenal hjemme på White Hart Lane. Vi tror på et spændende opgør, hvor begge hold satser offensivt i forsøget på at nå alle tre point.Med en straffesparksscoring sat ind ved van Persie efter 98 minutters spil i sidste runde mod Liverpool, lignede Arsenal for alvor et hold, der kunne true Manchester United i titelkampen. Imidlertid fik Liverpool tildelt et straffespark tre minutter senere – de scorede og sendte dermed Arsenal helt ned i kulkælderen. Vi har svært ved at se Wengers tropper rejse sig oven på endnu en enorm skuffelse, og vi spår derfor Tottenham fornuftige arbejdsbetingelser.Tottenham er netop blevet slået ud af Champions League efter sammenlagt 0-5 mod Real Madrid. Værd at vide er det dog, at Tottenham kom frem til flere fornuftige tilbud i returopgøret på hjemmebane, og dette tror vi bliver tilfældet igen, når Bale og co. tager imod Arsenal. Når Vermaelen ikke spiller, har ”The Gunners” ikke særligt meget autoritet i de bagerste rækker, og det kan Tottenham udnytte onsdag aften. Desuden har Arsenal ikke haft en særlig lang pause fra sidste kampaktion, så det er ikke utænkeligt, at spillerne er trætte.Arsenal er dog et hold, der altid kommer frem til chancer, og deres hurtige pasningsspil kommer også til at resultere i åbne målchancer mod ærkerivalerne. De øjeblikkelige liga-2’ere har brug for alle tre point, hvis de skal presse Manchester United og holde Chelsea bag sig, men Tottenham, der pt. er femmer, skal også bruge alle pointene i deres kamp for at nå CL-pladserne.Holdenes seneste tre møder i Premier League er alle gået over 2,5 mål, og vi tror, at dette opgør følger trenden. Unibet har odds 1,75 på overen, hvilket bestemt er flot.